คืออยากจะถามคุณว่า หนูเนี่ยผิดปกติรึเปล่าหรือว่าเสี่ยงท้องไหมค่ะ ปกติเป็นประจำเดือนมาไม่ปกติค่ะบางรอบก้อกลางเดือน บางรอบก้อปลายเดือนค่ะ ตอนนี้ประจำเดือนยังไม่มาค่ะเลื่อนมาเกือบสิบวันแล้วแต่มีอาการร่วมด้วยคือ ปวดหัว คลื่นไส้ วิงเวียนศีรษะเหมือนจะวูบตลอดเวลา ปวดท้องน้อยบ้างบางครั้ง อาการแบบนี้ถือว่าผิดปกติไหมค่ะหรือเสี่ยงท้องรึเปล่าค่ะและมีวิธีแก้ไขอะไรบ้างไหมค่ะ
สวัสดีค่ะ ระยะห่างระหว่างรอบที่ปกติคือ 21-35 วัน หรืออาจนาน 45 วันก็ได้ ทั้งนี้ ในแต่ละรอบของประจำเดือน อาจมีระยะห่างที่ไม่เท่ากันก็ได้ค่ะอย่างไรก็ตาม หากประจำเดือนมาช้าจากที่คาดว่าน่าจะมาไป 10 วันแล้ว และหากที่ผ่านมา ได้มีเพศสัมพันธ์ ก็ควรตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนมาช้า ก็อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นดังนั้น หากตรวจไม่พบการตั้งครรภ์ อาการต่างๆ ที่เป็นอยู่ คือ ปวดหัว คลื่นไส้ เวียนศีรษะ ปวดท้องน้อย ก็อาจเกิดจากสาเหตุ เช่น เป็นอาการก่อนการมีประจำเดือนมา ผลจากการทานยาหรืออาหารบางชนิด การมีความเครียด วิตกกังวล นอนไม่หลับ เป็นต้น แนะนำควรรอประจำเดือนต่อไปก่อน หากประจำเดือนมาแล้ว แต่อาการไม่หายไป ก็ควรไปพบแพทย์เพื่อหาสาเหตุค่ะ